ચાલો માની લઈએ કે ડીએલએફ અને જયપ્રકાશ એસોસિએટ્સમાં જલદી હિંમત ન ચાલે, પણ સોનાની લગડી જેવા ઇન્ફોસિસમાં તો બેધડક હાથ નાખી કમાણી થઈ શકી હોત. આ શૅર ૩૦ દિવસમાં ૧૧.૦૫ ટકા અને ગઈ કાલે ૩.૨૩ ટકા વધી ૨૫૫૦.૦૫ બંધ રહ્યો હતો. ૨૫ ઑગસ્ટે બાવન સપ્તાહનો લો ૨૧૬૯ નોંધાયો હતો. ઉપરાંત મહિન્દ્ર ઍન્ડ મહિન્દ્ર, રૅનબૅક્સી તથા અમ્બુજા સિમેન્ટ ૧ મહિનામાં ૧૦ ટકા વધી અનુક્રમે ૮૧૩.૫૫, ૫૦૨.૫૦ અને ૧૪૭ બંધ રહ્યા હતા. ત્રણેય જાતના બાવન સપ્તાહના લો ભાવ અનુક્રમે ૫૮૫, ૪૧૪ અને ૧૧૧.૬૦ હતા.